Νίκος Μακρής

Ο Νίκος Μακρής, είναι Έλληνας πρώην καλαθοσφαιριστής. Αγωνιζόταν στη θέση του πόιντ γκαρντ και φόρεσε την φανέλα του Άρη Θεσσαλονίκης από το 1951 ως το 1961.

Καριέρα
Ο Μακρής εντάχθηκε σε νεαρή ηλικία στην εφηβική ομάδα του Άρη Θεσσαλονίκης, για να συμμετάσχει για πρώτη φορά στην ανδρική ομάδα την σεζόν 1951-52, αγωνιζόμενος ταυτόχρονα με το εφηβικό τμήμα. Το 1954, οι έφηβοι του Άρη κατέκτησαν το πρωτάθλημα Θεσσαλονίκης με προπονητή τον Ανέστη Πεταλίδη, ενώ τις δύο προηγούμενες σεζόν είχαν ηττηθεί στον τελικό από την ΧΑΝΘ.

Το 1955, συμμετείχε με τους "κίτρινους" στο διεθνές τουρνουά του Βιαρέτζιο, όπου ο Άρης ηττήθηκε στον τελικό από τον Ερυθρό Αστέρα Βελιγραδίου με 48-46. Την επόμενη χρονιά, η ομάδα εφήβων του συλλόγου κατέκτησε και πάλι το τοπικό πρωτάθλημα, ενώ το 1958 επέστρεψε στους τίτλους η ανδρική ομάδα, κατακτώντας το πρωτάθλημα Θεσσαλονίκης για πρώτη φορά μετά από 28 χρόνια.

Ο Άρης και η ΧΑΝΘ αγωνίστηκαν στην τελική φάση του πανελλήνιου πρωταθλήματος, όπου οι "κίτρινοι" αναδείχθηκαν δευτεραθλητές Ελλάδος, με τον Μακρή να πετυχαίνει οκτώ πόντους σε τέσσερις αγώνες.Εφημερίδα Μακεδονία, 8/7/1958, Σελίδα: 4

Το καλοκαίρι του 1958, ο Άρης συμμετείχε στα τουρνουά της Μεσσήνης και του Παλέρμο, ενώ την επόμενη χρονιά κατέκτησε το διεθνές τουρνουά της Λιέγης.Ο Ανέστης Πεταλίδης μέσα από τα μάτια του Πάρι Καλημερίδη (photos) Την ίδια χρονιά, οι "κίτρινοι" κατέλαβαν την δεύτερη θέση στην τελική φάση του πανελλήνιου πρωταθλήματος, όπου ισοβάθμησαν στην πρώτη θέση με τις ομάδες του ΠΑΟΚ και του Σπόρτιγκ. Στους αγώνες μπαράζ που ακολούθησαν, ο Άρης κατέβαλε την αντίσταση του Σπόρτιγκ με 78-77, με τον Μακρή να πετυχαίνει τέσσερις πόντους,Εφημερίδα Μακεδονία, 9/8/1959, Σελίδα: 11 αλλά ηττήθηκε από τον ΠΑΟΚ με 58-66 και περιορίστηκε στην δεύτερη θέση, με τον πλέι-μέικερ να πετυχαίνει εννέα πόντους.Εφημερίδα Μακεδονία, 11/8/1959, Σελίδα: 4

Το 1960, συμμετείχε για τρίτη συνεχόμενη χρονιά στην τελική φάση του πρωταθλήματος, καταλαμβάνοντας την τέταρτη θέση. Ο Μακρής πέτυχε οκτώ πόντους, παίζοντας μόνο στους δύο πρώτους αγώνες, με τον Ηρακλή και τον ΠΑΟΚ.Εφημερίδα Μακεδονία, 13/9/1960, Σελίδα: 7Εφημερίδα Μακεδονία, 14/9/1960, Σελίδα: 5

Στην τελευταία του σεζόν με την ανδρική ομάδα του Άρη, ο Μακρής συμμετείχε και πάλι στο πρωτάθλημα Ελλάδας, ως αναπληρωματικός, με τους "κίτρινους" να αναδεικνύονται και πάλι τέταρτοι.Εφημερίδα Μακεδονία, 15/8/1961, Σελίδα: 4

Διακρίσεις
Άρης
 Δευτεραθλητής Ελλάδας: 1958, 1959
 Πρωταθλητής Θεσσαλονίκης: 1958

Παραπομπές

Πηγές
 "Η ιστορία του Άρη • Τόμος 2: Μπάσκετ (1922-2000)", Κωνσταντίνος Ίντος, έκδοση συνδέσμου οπαδών «SUPER-3» (εκτύπ. TYPOFFSET), Θεσσαλονίκη 2004
 "Αθλητικός Σύλλογος Άρης • 1914-2004", συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση Κέντρο Ιστορίας Δήμου Θεσσαλονίκης, Θεσσαλονίκη 2005, ISBN 960-8734-48-7

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης